«Իմ քայլը հանուն Կոտայքի մարզի» ներդրումային համաժողովը կանցնի Ծաղկաձորում - Azat TV
«Իմ քայլը հանուն Կոտայքի մարզի» ներդրումային համաժողովը կանցնի Ծաղկաձորում
ՀՀ տարածքային կառավարման և ենթակառուցվածքների նախարարության և Կոտայքի մարզպետարանի նախաձեռնությամբ 2019 թվականի օգոստոսի 17-ին, ժամը 10:00-ին Ծաղկաձորի «Արմենիա Մարիոթ» հյուրանոցում մեկնարկելու է «Իմ քայլը հանուն Կոտայքի մարզի» ներդրումային համաժողովը:
Համաժողովին ներկա կգտնվեն ՀՀ վարչապետ Նիկոլ Փաշինյանը, ՀՀ ՏԿԵ նախարար Սուրեն Պապիկյանը, ոլորտային գերատեսչությունների ղեկավարներ, պատգամավորներ, մարզպետներ, պետական այրեր, տնտեսության տարբեր ոլորտներ ներկայացնող գործարարներ, օտարերկրյա ներդրողներ և շահագրգիռ այլ անձինք:
Համաժողովի ընթացքում ներկայացվելու է Կոտայքի մարզի ներդրումային պոտենցիալը, 10-ը հաջողված ձեռնարկությունների պատմություններ, մարզի գյուղատնտեսության, արդյունաբերության, զբոսաշրջության և մի շարք այլ ոլորտների զարգացմանն ուղղված ներդրումային 25 ծրագրեր:
Օրակարգում ընդգրկված են նաև քննարկումներ կլոր սեղանների շուրջ, տեղական արտադրանքի էքսպո-ցուցահանդես. ակնկալվում է գործընկերային կապերի հաստատում:
Նշումներ.արմենիա մարիոթ, Իմ քայլը, Իմ քայլը հանուն Կոտայքի մարզի, ծաղկաձոր, Կոտայքի մարզ, համաժողով, ներդրումներ, Նիկոլ Փաշինյան, Սուրեն Պապիկյան, տկեն, տնտեսություն
Մոսկվայում արտոնել են օգոստոսի 25-ի բողոքի ակցիան
Գրավիչ առաջարկը չի ստիպել Մեսսիին հեռանալ Բարսելոնայից